මිහින්තලේ දොරමඩලාව නොච්චිකුලම රජයේ වන රක්ෂිතයේ දී බඳින තුවක්කුවක් අටවා මුව දෙනක් දඩයම් කළ පුද්ගලයෙකු මහින්තලය පොලිසිය විසින් අත්අඩංගුවට ගෙන තිබෙනවා.මෙම පුද්ගලයා රක්ෂිතයේ සිට මුව දෙන රැගෙන එන අවස්ථාවේදී ලැබුණු පැමිණිල්ලකට අනුව ඔහු අත්අඩංගුවට ගෙන ඇති බවයි අප වාර්තාකරු සඳහන් කරන්නේ.අනතුරුව පොලිසිය විසින් තුවක්කුව බැඳ තිබූ ස්ථානයට ගොස් ඇති බවත් එවිට ඒ ආසන්නයේ කෂේරුකාවට හානි වූ මුව පැටවෙකු සිට ඇති බවත් සඳහන්.පොලිසිය සැකකරනනේ මෙම පැටවා මියගිය මුවදෙනගේ වියහැකි බවයි.පසුව මෙම මුවදෙන සහ පැටවා මිහින්තලය පොලිසියට ගෙනගොස් ඇති අතර එහිදී මුව පැටවා මියගිය මුවදෙනගෙන් කිරිබීමට උත්සාහ දරා තිබෙනවා.කෂේරුවට හානි සිදු වූ මුව පැටවා ප්‍රතිකාර සඳහා යොමුකර තිබෙනවා.අත්අඩංගුවට ගත් පුද්ගලයා අධිකරණයට යොමු කිරීමට නියමිත අතර ඔහු දියණියන් 05 දෙනෙකුගේ පියෙකුවන බවයි අප වාර්තාකරු වැඩිදුරටත් සඳහන් කළේ.